钦定古今图书集成/方舆汇编/职方典/第1409卷 > 柳州府学校考 通志
## 钦定古今图书集成/方舆汇编/职方典/第1409卷 > 柳州府学校考 通志

本府

柳州府学　创自唐初。元和间，刺史柳宗元重修。明洪武六年，同知莫玉以地湫隘弗称，徙府治西北隅。永乐五年，推官陆楷等重修，未就。知府马应坤续成之。宣德四年，推官郑士庶改礼殿及讲堂、门庑、斋舍、廨宇、庖湢皆备，有记。天顺元年，知府龚遂增建后堂及东西斋，陈邦琳有记。弘治间，知府周钦作石桥于泮池上，辟射圃于学东。嘉靖间，知府邓𬭎、王三接相继重建，规制始备。今俱毁，方议倡修，尚未建复。

马平县学　：前代止有路学。至明洪武四年，县丞唐叔达始建于城外罗池街东。弘治七年，知府李文安重建。嘉靖六年，知府胥文相修殿、庑、戟门、堂斋。十六年，知府邓𬭎建“敬一亭。”

皇清康熙七年，知县阎兴邦修建。十九年六月，毁于

火，仅存“启圣” 、“名宦” 、“乡贤” 三祠。

外州县

雒容县学　旧在城北，继迁城东南。宋季毁，元至元间重建。元末复“毁。明洪武六年，知县李仁迁于县治西。成化间重建。正德十五年毁。万历八年，迁县重建。知县樊于震、邓林春先后经营。” 十三年，推官李远成之。明末复毁。

皇清重建。康熙十五年，尽毁于寇，今未建复。

罗城县学　旧在县东凤凰山前。明洪武三年，知县杜原建。四年，县丞于志祖续成之。明末，迁城内东北隅，寻烬于兵。

皇清顺治十五年，署县事苗尔荫“《覆茅》旧址。”康熙元

年议重建，绅衿咸愿复于东门之郊。知县于成龙重建正殿。按《府志》：两庑名宦、乡贤，门壁泮池未备，尚为缺典。

柳城县学　原在龙江旧城。明洪武三年，县丞陈祖政迁于县治西南。十八年，知县张志谅、永乐七年，知县聂盟皆重修。成化间，迁城内北隅。十四年，督学吴玉命迁县治东。正德六年，知县许珊重建堂庑、戟门。嘉靖三年，推官冯来骏以其地湫隘弗称，迁县治西。通判萧鼎相继署县，完之。

皇清康熙二十年，知县骆斯才重修。按《县志》，殿堂东

西庑新创戟门、泮池、棂星门、东西角门、豆库、省牲所三间在庙西。更衣亭、启圣祠、“名宦乡贤祠” 、儒林坊、圣域坊、贤关坊，俱久废待修。

怀远县学　在县南。明洪武二年，县丞李志丹建。十年并入融州学。十四年复。十九年，知县李文斌以基隘迁于旧分司。弘治间毁于猺。万历十七年，知县苏朝阳重建于县治东。按《怀远县志》云：“庙在县治东，前为棂星门，门之内为泮池，越池而上为戟门，门之内为广庭，庭分两阶。由阶而上为露台，台之上为庙，两阶” 傍为东西庑，庙之东为儒学门，门内为中甬道，上为月台，台上为明伦堂，堂下两廊为东西斋，堂之后为启圣公祠，祠东为训导廨，庙之西为名宦祠。融县学　，创自宋初。乾道三年郡守刘襄重修。淳熙间郡守张适修礼殿，嘉熙丙子郡守韩休卿重新庙制，蔡安国有记。元至正间毁于兵，明洪武十年，改州为县，学宫仍旧。正统十一年，知县严霜迁于城西。正德元年知县吴清，十五年，知县曾俊、唐传相继重修，工乃完。

皇清康熙二十年，知县熊飞渭重建。督学王如辰有

记

来宾县学　“在县南。宋开宝中建。元季毁于兵。明洪武三年，县丞孙仕安、训导权明孙重修。嘉靖十四年，知县王玑重建堂斋。今毁未复。” 象州学　，在城内东南隅。明洪武“二年，知州彭应雷重建。八年，知州朱弼重修。正统景泰间，知州何敬、何濬先后重建。万历十三年，分巡道郭准属知州李惟岳重修。又置射圃于明伦堂后。” 今俱毁未复。

武宣县学　原在县南，明洪武主簿王大赉迁于县东。建大成殿、明伦堂、东西斋。崇祯五年署。

县事孙光启重建，今毁未复。

宾州学　在州南。宋皇祐中，判官陈应建。淳祐间，建《进士题名碑》。元泰定乙丑，知州王渥置祭器，王廷秀有记。至正末毁。明洪武二年，知州冯荣、周乐相继修建。正德八年，兵备副使陈锡、分巡佥事徐海重修。隆庆、万历间，兵备副使郑一龙、郭棐先后重建。明末毁。

皇清康熙四年，知州吕承亮重建，寻圮。二十一年，知。

州余忠震重新之，提学道王如辰有记。

迁江县学　在县西。明洪武三年建。二十三年火，知县梁护重修。永乐十五年复火，知县梁蠡复修，规制略备。今圮未修。

上林县学　在县西南古澄州门外。明洪武三年，县丞周伟重建。弘治间，知县向龙重修。嘉靖九年，知县方田拓地增建。万历元年，知县王一岳重修。按《县志》：“旧皆南向。嘉靖间，因术者言，右山白虎太高，不宜表向，遂易其方位，与县治并东向。” 其大成殿、启圣公祠，东西两庑，明伦堂、名宦、乡贤两祠，戟门、棂星门、礼门、义路，向俱瓦盖齐备，岁久倾圮。

皇清康熙三十年间，知县俞寅重修，至四十三年知

县张邵振与阖邑绅士鸠赀重建。

义学　在北乡外，遗址仅存。

皇清康熙四十四年，知县张邵振始建一椽，后复倾。

圮。五十三年，知县钱晋玨捐俸增造，共成五间，规模始宏大。